Διαδικασία εξέτασης αίτησης ίδρυσης και ανάπτυξης Επιχειρηματικού Πάρκου
σύμφωνα με την παρ. 2 του άρθρου 46 του ν.4982/2022.
Αίτηση Αδειοδότησης Επιχειρηματικού Πάρκου
Η Εταιρία Ανάπτυξης και Διαχείρισης Επιχειρηματικού Πάρκου (ΕΑΔΕΠ) υποβάλει αίτηση, η οποία συνοδεύεται από το Επιχειρηματικό Σχέδιο, το οποίο περιλαμβάνει τα δικαιολογητικά, τις απαιτούμενες τεχνικές/οικονομικές μελέτες, καθώς και τη μελέτη ορκωτού ελεγκτή του άρθρου 7 και το σχετικό παράβολο του άρθρου 8 της υπαρ.53603/2025 (Β΄3613) κ.υ.α., προκειμένου να λάβει άδεια ίδρυσης, λειτουργίας του Επιχειρηματικού Πάρκου (ΕΠ). Ο σχετικός φάκελος περιλαμβάνει τα πλήρη δικαιολογητικά σε (5) αντίτυπα σε ψηφιακή μορφή και σε (1) σε φυσική μορφή. Για Ε.Π. που χωροθετούνται εντός της Περιφέρειας Αττικής και της Περιφέρειας Κεντρικής Μακεδονίας, υποβάλλονται (2) επιπλέον αντίτυπα σε ψηφιακή μορφή.
Κατάθεση από τον αιτούντα (δια ζώσης ή ταχυδρομικά)
Η αίτηση υποβάλλεται αποκλειστικά από την ενδιαφερόμενη Εταιρεία Ανάπτυξης και Διαχείρισης Επιχειρηματικού Πάρκου (Ε.Α.Δ.Ε.Π.) του άρθρου 6 του ν.4982/2022.
Η διαδικασία αφορά στην αδειοδότηση των Επιχειρηματικών Πάρκων.
α) Για προϋπολογισμό δαπανών ίδρυσης και ανάπτυξης Επιχειρηματικού Πάρκου μέχρι 3.000.000 €, παράβολο 5.000 €. β) Για προϋπολογισμό δαπανών ίδρυσης και ανάπτυξης Επιχειρηματικού Πάρκου από 3.000.001 € μέχρι 10.000.000 €, παράβολο 7.000 €. γ) Για προϋπολογισμό δαπανών ίδρυσης και ανάπτυξης Επιχειρηματικού Πάρκου από 10.000.001 € μέχρι 20.000.000 €, παράβολο 10.000 €. δ) Για προϋπολογισμό δαπανών ίδρυσης και ανάπτυξης Επιχειρηματικού Πάρκου πλέον των 20.000.000€ παράβολο 15.000 €.
Τεχνοοικονομική μελέτη σκοπιμότητας − βιωσιμότητας του Επιχειρηματικού Πάρκου (ΕΠ).
Μελέτη περιβαλλοντικών επιπτώσεων (ΜΠΕ) του ΕΠ.
Τεχνικές Προκαταρκτικές Μελέτες των έργων υποδομής και των απαιτούμενων εξωτερικών έργων υποδομής.
Σχέδια σε κλίμακα από 1:50.000 έως 1:5.000.
Επιχειρησιακή /τεχνική ικανότητα ΕΑΔΕΠ/μετόχων.
Εναλλακτικά Δικαιολογητικά πλήρωσης Οικονομικών Προϋποθέσεων για υπό σύσταση ΕΑΔΕΠ
Τοπογραφικό διάγραμμα της έκτασης ίδρυσης και ανάπτυξης του Ε.Π.
Ρυμοτομικό σχέδιο εφαρμογής με βάση οριζοντιογραφία και υψομετρικό διάγραμμα και κτηματογραφικό διάγραμμα του ΕΠ (για περιπτώσεις που η πολεοδόμηση πραγματοποιείται σύμφωνα με την παρ. 5 του άρθρου 11 του ν.4982/22).
Έγγραφα και στοιχεία από τα οποία προκύπτει ότι η ΕΑΔΕΠ έχει διασφαλίσει την απαιτούμενη έκταση για την ανάπτυξη του ΕΠ (Στην περίπτωση που η ΕΑΔΕΠ έχει την πλήρη κυριότητα του συνόλου της αιτούμενης έκτασης όπου ιδρύεται το Επιχειρηματικό Πάρκο).
Έγγραφα και στοιχεία από τα οποία προκύπτει ότι η ΕΑΔΕΠ έχει διασφαλίσει την απαιτούμενη έκταση για την ανάπτυξη του ΕΠ (Για εκτάσεις που η ΕΑΔΕΠ έχει την πλήρη κυριότητα της αιτούμενης έκτασης όπου ιδρύεται το Επιχειρηματικό Πάρκο και είναι υπό σύσταση).
Έγγραφα και στοιχεία από τα οποία προκύπτει ότι η ΕΑΔΕΠ έχει διασφαλίσει την απαιτούμενη έκταση για την ανάπτυξη του ΕΠ (Για εκτάσεις που δεν υπερβαίνουν το 20% της συνολικής έκτασης του Ε.Π. και ανήκουν σε τρίτους ιδιοκτήτες γης φυσικά ή νομικά πρόσωπα, τα οποία επιθυμούν να αποτελέσει εδαφική έκταση ιδιοκτησίας τους τμήμα της εδαφικής έκτασης Ε.Π).
Έγγραφα και στοιχεία από τα οποία προκύπτει ότι η ΕΑΔΕΠ έχει διασφαλίσει την απαιτούμενη έκταση για την ανάπτυξη του ΕΠ (για εκτάσεις της παρ. 2 του άρθρου 51 του ν. 998/1979).
Έγγραφα και στοιχεία από τα οποία προκύπτει ότι η ΕΑΔΕΠ έχει διασφαλίσει την απαιτούμενη έκταση για την ανάπτυξη του ΕΠ (για δημόσια ή δημοτικά κτήματα ή ακίνητα εταιρειών στις οποίες συμμετέχει άμεσα ή έμμεσα το Δημόσιο).
Δικαιολογητικά σχετικά με τη νομιμοποίηση Ε.Α.Δ.Ε.Π (για φορείς που έχουν συσταθεί).
Εναλλακτικά δικαιολογητικά σχετικά με τη νομιμοποίηση της ΕΑΔΕΠ (για φορείς υπό σύσταση).
Κάλυψη Οικονομικών Προϋποθέσεων ΕΑΔΕΠ για φορείς που έχουν συσταθεί.
Για περιοχές προστασίας και περιοχές με ειδικό καθεστώς κατά την έννοια της περ. γ) της παρ. 3 του άρθρου 7 του ν. 4447/2016, σύμφωνη γνώμη της αρμόδιας Υπηρεσίας.
Βεβαίωση από την Περιφερειακή Επιτροπή Χωροταξίας και Περιβάλλοντος (Π.Ε.ΧΩ.Π.) ή τη Διεύθυνση Αγροτικής Ανάπτυξης της οικείας Περιφερειακής Ενότητας, σχετικά με την ύπαρξη γεωργικών γαιών υψηλής παραγωγικότητας
Προέγκριση Ειδικού Πολεοδομικού Σχεδίου (σε περίπτωση που σύμφωνα με το Επιχειρηματικό Σχέδιο της Ε.Α.Δ.Ε.Π. για την εγκατάσταση του Ε.Π. δεν υπάρχει ειδική χωρικά καθορισμένη υπόδειξη).
Μη ψηφιακή υπογραφή και σφραγίδα εταιρείας ή πληρεξουσίου δικηγόρου
Σχέδια, όπου αποτυπώνονται με σαφήνεια οι τυχόν υφιστάμενες εξωτερικές υποδομές και δίκτυα και τα τυχόν απαιτούμενα πρόσθετα έργα υποδομής και η σύνδεση με αυτά, τα οποία εκπονούνται σύμφωνα με τις ισχύουσες διατάξεις σε κλίμακα από 1:50.000 έως 1:5.000.
Τεχνοοικονομική μελέτη σκοπιμότητας − βιωσιμότητας του ΕΠ η οποία πρέπει να εκπονείται σύμφωνα με τα προβλεπόμενα στις παρ.1 έως 3 του Παραρτήματος Β της υπ αρ. 53603/2025 (Β΄3613) κ.υ.α.
Τοπογραφικό διάγραμμα της έκτασης ίδρυσης και ανάπτυξης του Ε.Π. κλίμακας 1:5.000 ή 1:10.000 με συντεταγμένες κορυφών, βασιζόμενες στο Εθνικό Γεωδαιτικό Σύστημα Αναφοράς ΕΓΣΑ 87. Σε περίπτωση ύπαρξης ρεμάτων εντός της προς οριοθέτηση έκτασης, στο τοπογραφικό διάγραμμα καθορίζονται οι γραμμές πλημμύρας και προτείνονται οριογραμμές.
Μελέτη περιβαλλοντικών επιπτώσεων (ΜΠΕ) του ΕΠ, η οποία πρέπει να εκπονείται σύμφωνα με τις προδιαγραφές της υπ αρ. οικ.170225/2014 (Β΄135) υ.α. Στη ΜΠΕ περιλαμβάνεται αυτοτελής "Έκθεση Χωροθέτησης" όπου τεκμηριώνεται η προτεινόμενη θέση του ΕΠ και η οποία περιλαμβάνει τα στοιχεία τα οποία αναφέρονται στο Παράρτημα Γ της υπαρ.53603/2025 (Β΄ 3613) κ.υ.α..
Στη μελέτη ορκωτού ελεγκτή πιστοποιείται η ορθή σύνταξη του Επιχειρησιακού Σχεδίου σύμφωνα με τα προβλεπόμενα στην παρ.2 του άρθρου 7 του ν.4982/2022, καθώς και την παρ.5(η) του Παραρτήματος Β, της υπ αρ.53603/2025 (Β΄3613) κ.υ.α.. Ειδικότερα, πιστοποιείται η επαρκής τεκμηρίωση και το εύλογο των χρηματοοικονομικών παραδοχών, η ορθότητα των υπολογισμών, η εξέταση του χρηματοδοτικού σχήματος, καθώς και η αξιολόγηση της οικονομικής βιωσιμότητας της επένδυσης βάσει της ανάλυσης αποτελεσμάτων και αποδοτικότητας μέσω χρηματοοικονομικών δεικτών.
Μελέτη τεχνικής οργάνωσης του ΕΠ η οποία πρέπει να εκπονείται σύμφωνα με την παρ. 2(ε) του άρθρου 7, του ν. 4982/2022 (Α΄ 195), καθώς και τα προβλεπόμενα στην παρ.(ε) του Παραρτήματος Β της υπαρ.53603/2025 (Β΄3613) κ.υ.α.
Το ρυμοτομικό σχέδιο εφαρμογής, σύμφωνα με το άρθρο 10 του ν. 4447/2016 (Α΄ 241), καθώς και την παρ.1(ε)2 του Παραρτήματος Β΄ της υπαρ. περιλαμβάνει: α) το ρυμοτομικό σχέδιο, β) τον πολεοδομικό κανονισμό, γ) την έκθεση που περιγράφει και αιτιολογεί τις προτεινόμενες ρυθμίσεις, δ) τους όρους δόμησης, ε) τις χρήσεις γης και τους σχετικούς περιορισμούς ή απαγορεύσεις ή υποχρεώσεις και κάθε άλλη ρύθμιση που επιβάλλεται από πολεοδομικούς λόγους, καθώς και στ) την πράξη εφαρμογής, όπου απαιτείται ζ) Σε περίπτωση ύπαρξης ρεμάτων εντός της έκτασης για την οποία υποβάλλεται ρυμοτομικό σχέδιο εφαρμογής, προσκομίζεται επιπλέον και μελέτη οριοθέτησης ρέματος (Φάκελος Οριοθέτησης) σύμφωνα με τις προδιαγραφές του ν.4258/2014 (Α’ 94). Στο ρυμοτομικό σχέδιο εφαρμογής περιλαμβάνεται σχέδιο τυπικής κατάτμησης των επιχειρηματικών οικοπέδων. Αν στην έκταση του ΕΠ περιλαμβάνονται δασικές εκτάσεις, για τις οποίες έχει εγκριθεί η επέμβαση, προκειμένου επ’ αυτών να συσταθεί δικαίωμα επιφανείας, δύναται στην πράξη εφαρμογής αυτές να τακτοποιούνται με το ίδιο εμβαδόν, προκειμένου να αποκτούν κανονικό σχήμα με βάση το ρυμοτομικό σχέδιο, με τη συμπερίληψη τμημάτων δάσους, κατ’ εφαρμογή της παρ. 3 του άρθρου 51 του ν. 998/1979 (Α΄ 289). Για την κατάρτιση του ρυμοτομικού σχεδίου εφαρμογής εφαρμόζονται οι επιμέρους διατάξεις των παρ. 2 και 3 του άρθρου 11 του ν.4982/22.
Οι Τεχνικές Προκαταρκτικές Μελέτες των έργων υποδομής του ΕΠ περιλαμβάνουν τεύχη τεχνικών περιγραφών και σχέδια διάταξης σε κλίμακα από 1:50.000 έως 1:5.000. Επίσης, οι Τεχνικές Προκαταρκτικές Μελέτες των απαιτούμενων εξωτερικών έργων υποδομής και δικτύων, περιλαμβάνουν τεύχη τεχνικών περιγραφών και σχέδια διάταξης ή σχέδια αποτύπωσης των υφιστάμενων εξωτερικών υποδομών και δικτύων σε κλίμακα από 1:50.000 έως 1:5.000. Οι τεχνικές Προκαταρκτικές Μελέτες εκπονούνται σύμφωνα με τις παρ.ε1(γ) και ε(3) του Παρατήματος Β΄ της υπαρ. 53603/2025 (Β΄3613) κ.υ.α.
Σύμφωνα με το άρθρο 8 του ν.4982/22 καθώς και την παρ. (στ) του Παραρτήματος Β΄ της υπαρ. 53603/2025 (Β΄3613) κ.υ.α. σε περίπτωση που η ΕΑΔΕΠ έχει την πλήρη κυριότητα του συνόλου της αιτούμενης έκτασης όπου ιδρύεται το Επιχειρηματικό Πάρκο (ΕΠ) προσκομίζονται: (α) Αναλυτικός Πίνακας και αντίγραφα αντίστοιχων τίτλων ιδιοκτησίας (β) Αποσπάσματα σχετικών Κτηματολογικών Φύλλων (εφόσον η έκταση έχει ενταχθεί στο Εθνικό Κτηματολόγιο) (γ) Υπεύθυνη Δήλωση του αρ.8 του ν.1599/86 του νόμιμου εκπροσώπου της ΕΑΔΕΠ όπου δηλώνεται ότι συναινεί να αποτελέσει η εδαφική έκταση ιδιοκτησίας του φορέα όπως προσδιορίζεται στο Επιχειρηματικό Σχέδιο και στα σχετικά διαγράμματα, σε συνδυασμό με υφιστάμενους τίτλους ιδιοκτησίας, τμήμα ή το σύνολο της εδαφικής έκτασης Ε.Π. (δ) Κτηματολογικό διάγραμμα της έκτασης.
Σύμφωνα με το άρθρο 8 του ν.4982/22 καθώς και την παρ. (στ) του Παραρτήματος Β΄ της υπαρ. 53603/2025 (Β΄3613) κ.υ.α. για εκτάσεις επί των οποίων η ΕΑΔΕΠ έχει την πλήρη κυριότητα και είναι υπό σύσταση, προσκομίζονται: α) Αναλυτικός Πίνακας και αντίγραφα αντίστοιχων τίτλων ιδιοκτησίας των ιδιοκτητών γης και ιδρυτών μετόχων της Ε.Α.Δ.Ε.Π. εντός της αιτούμενης εδαφικής έκτασης Ε.Π., β) Αποσπάσματα των σχετικών κτηματολογικών φύλλων (εφόσον η έκταση έχει ενταχθεί στο Εθνικό Κτηματολόγιο), γ) Υπεύθυνη Δήλωση του άρθρου 8 του ν. 1599/1986 των ιδιοκτητών γης και ιδρυτών μετόχων της Ε.Α.Δ.Ε.Π. εντός της αιτούμενης έκτασης, νόμιμα επικυρωμένη, όπου δηλώνεται ότι: γα) συναινούν να αποτελέσει η εδαφική έκταση ιδιοκτησίας τους τμήμα της εδαφικής έκτασης Ε.Π., όπως προσδιορίζεται στο Επιχειρηματικό Σχέδιο και στα σχετικά διαγράμματα και γβ) με την ολοκλήρωση της σύστασης της Ε.Α.Δ.Ε.Π. θα εισφέρουν την ιδιοκτησία γης τους στην Ε.Α.Δ.Ε.Π.. δ) Κτηματολογικό διάγραμμα της έκτασης
Σύμφωνα με το άρθρο 8 του ν.4982/22 καθώς και την παρ. (στ) του Παραρτήματος Β΄ της υπαρ. 53603/2025 (Β΄3613) κ.υ.α. για εκτάσεις που δεν υπερβαίνουν το 20% της συνολικής έκτασης του Ε.Π. και ανήκουν σε τρίτους ιδιοκτήτες γης φυσικά ή νομικά πρόσωπα, τα οποία επιθυμούν να αποτελέσει εδαφική έκταση ιδιοκτησίας τους τμήμα της εδαφικής έκτασης Ε.Π προσκομίζονται: α) Αναλυτικός Πίνακας και αντίγραφα αντίστοιχων τίτλων ιδιοκτησίας των ιδιοκτητών γης και ιδρυτών μετόχων της Ε.Α.Δ.Ε.Π. εντός της αιτούμενης εδαφικής έκτασης Ε.Π., β) Αποσπάσματα των σχετικών κτηματολογικών φύλλων (εφόσον η έκταση έχει ενταχθεί στο Εθνικό Κτηματολόγιο), γ) Δήλωση ενώπιον συμβολαιογράφου των ιδιοκτητών γης εντός της αιτούμενης έκτασης, στην οποία ο ιδιοκτήτης δηλώνει ότι συναινεί στη δημιουργία Ε.Π., γνωρίζει και συμφωνεί στην απόδοση της προβλεπόμενης εισφοράς σε γη και χρήμα. δ) Κτηματολογικό διάγραμμα της έκτασης
Σύμφωνα με το άρθρο 8 του ν.4982/22 καθώς και την παρ. (στ) του Παραρτήματος Β΄ της υπαρ. 53603/2025 (Β΄3613) κ.υ.α., για εκτάσεις της παρ. 2 του άρθρου 51 του ν. 998/1979 προσκομίζονται: α) Γνωμοδότηση των αρμόδιων δασικών υπηρεσιών, ήτοι της Διεύθυνσης Περιβαλλοντικής Αδειοδότησης της Γενικής Διεύθυνσης Περιβαλλοντικής Πολιτικής και της Διεύθυνσης Προστασίας Δασών της Γενικής Διεύθυνσης Δασών και Δασικού Περιβάλλοντος του Υπουργείου Περιβάλλοντος και Ενέργειας, σε σχέση με τη δυνατότητα επέμβασης, β) Προέγκριση Ειδικού Πολεοδομικού Σχεδίου με τη διαδικασία της περ. ε) της παρ. 1 του άρθρου 8 του ν. 4447/2016, τηρουμένης της παρ. 3 του άρθρου 51 του ν. 998/1979.
Σύμφωνα με το άρθρο 8 του ν.4982/22 καθώς και την παρ. (στ) του Παραρτήματος Β΄ της υπαρ. 53603/2025 (Β΄3613) κ.υ.α. για δημόσια ή δημοτικά κτήματα ή ακίνητα εταιρειών στις οποίες συμμετέχει άμεσα ή έμμεσα το Δημόσιο στδα) ηΕ.Α.Δ.Ε.Π. οφείλει να έχει εξασφαλίσει τα δικαιώματα επί της σχετικής έκτασης με: α) Παραχώρηση σύμφωνα με τον ν. 4413/2016 (Α΄ 148), οπότε προσκομίζεται το εκδοθέν παραχωρητήριο, το πιστοποιητικό μεταγραφής του και αποσπάσματα των σχετικών κτηματολογικών φύλλων (εφόσον η έκταση έχει ενταχθεί στο Εθνικό Κτηματολόγιο). Η διάρκεια της παραχώρησης πρέπει κατ’ ελάχιστο να είναι πενήντα (50) έτη. β) Παραχώρηση χρήσης σύμφωνα με το άρθρο 12 του π.δ. 242/2996 (Α΄ 179) όπως ισχύει, οπότε προσκομίζεται η εκδοθείσα απόφαση έγκρισης παραχώρησης της χρήσης της έκτασης του αρμόδιου Περιφερειακού Συμβουλίου, η οποία έχει αναρτηθεί στο Πρόγραμμα ΔΙΑΥΓΕΙΑ και αντίγραφο της σχετικής υπογραφείσας σύμβασης. Η διάρκεια της παραχώρησης χρήσης πρέπει κατ’ ελάχιστο να είναι πενήντα (50) έτη. γ) Μίσθωση, οπότε προσκομίζεται η υπογραφείσα σύμβαση μίσθωσης, συνοδευόμενη από σχετικό αποδεικτικό υποβολής δήλωσης πληροφοριακών στοιχείων μίσθωσης ακίνητης περιουσίας (ανάρτηση μισθωτηρίου στο TAXISNET). Η διάρκεια της μίσθωσης πρέπει κατ’ ελάχιστο να είναι πενήντα (50) έτη. δ) Σύσταση δικαιώματος επιφανείας, οπότε προσκομίζεται το εκδοθέν παραχωρητήριο, το πιστοποιητικό μεταγραφής του και αποσπάσματα των σχετικών κτηματολογικών φύλλων (εφόσον η έκταση έχει ενταχθεί στο Εθνικό Κτηματολόγιο).
Για τη νομιμοποίηση Εταιρείας Ανάπτυξης και Διαχείρισης Επιχειρηματικού Πάρκου (ΕΑΔΕΠ), σύμφωνα με την παρ. 2β του άρθρου 7 του ν.4982/22, καθώς και τα προβλεπόμενα στην παρ.β του Παραρτήματος Β της υπαρ. 53603/2025 (Β΄3613) υ.α. προσκομίζονται για φορείς που έχουν συσταθεί: α) Κωδικοποιημένο Καταστατικό της εταιρείας (ΓΕΜΗ) ή Καταστατικό με όλες τις τροποποιήσεις (ΦΕΚ/ΓΕΜΗ) που έχουν λάβει χώρα έως την ημερομηνία υποβολής της αίτησης, β) ΦΕΚ Σύστασης ή Βεβαίωση της Υπηρεσίας Μίας Στάσης του ΓΕΜΗ, γ) Πιστοποιητικό Γενικής Κατάστασης (ΓΕΜΗ), δ) Πρακτικό Γενικής Συνέλευσης περί εκλογής μελών Διοικητικού Συμβουλίου (Δ.Σ.) (ΦΕΚ/ΓΕΜΗ), ε) Πρακτικό Δ.Σ. περί Συγκρότησης σε Σώμα και εκπροσώπησης (ΦΕΚ/ΓΕΜΗ), στ) Μετοχική σύνθεση.
Για τη νομιμοποίηση Εταιρείας Ανάπτυξης και Διαχείρισης Επιχειρηματικού Πάρκου (ΕΑΔΕΠ), σύμφωνα με την παρ. 2β του άρθρου 7 του ν.4982/22, καθώς και τα προβλεπόμενα στην παρ.β του Παραρτήματος Β της υπ αρ. 53603/2025 (Β΄3613) υ.α. προσκομίζεται για φορείς υπό σύσταση: Ιδιωτικό συμφωνητικό για τη σύσταση της εταιρείας, υπογεγραμμένο από τους ιδρυτές – μετόχους, με συμφωνία υποβολής του σε δημοσιότητα υπό την αναβλητική αίρεση της έγκρισης.
Για την κάλυψη οικονομικών προϋποθέσεων της Εταιρείας Ανάπτυξης και Διαχείρισης Επιχειρηματικού Πάρκου (ΕΑΔΕΠ), σύμφωνα με την παρ. 2β του άρθρου 7 του ν.4982/22, καθώς και τα προβλεπόμενα στην παρ.ββ του Παραρτήματος Β της υπαρ. 53603/2025 (Β΄3613) υ.α. προσκομίζονται για φορείς που έχουν συσταθεί: α) Τρεις (3) τελευταίοι δημοσιευμένοι Ισολογισμοί. Για νέους φορείς οι οποίοι δεν έχουν συμπληρώσει τρεις (3) κλεισμένες διαχειριστικές περιόδους, μπορεί να προσκομιστεί πρόχειρος Ισολογισμός με σφραγίδα/υπογραφή εταιρείας, β) Απόφαση Δ.Σ. σχετικά με την πρόθεση κάλυψης της απαιτούμενης χρηματοδότησης του επενδυτικού σχεδίου, γ) Βεβαίωση αναγνωρισμένου χρηματοπιστωτικού ιδρύματος που λειτουργεί επίσημα στην Ελλάδα ή σε οποιοδήποτε άλλο κράτος-μέλος της Ε.Ε. συνοδευόμενη από επίσημη μετάφραση στα ελληνικά, για την πρόθεση και το ύψος της χρηματοδότησης της υλοποίησης του επενδυτικού σχεδίου στην περίπτωση που προβλέπεται δανεισμός του φορέα ανάπτυξης για τη χρηματοδότηση του.
Για την κάλυψη οικονομικών προϋποθέσεων της Εταιρείας Ανάπτυξης και Διαχείρισης Επιχειρηματικού Πάρκου (ΕΑΔΕΠ), σύμφωνα με την παρ. 2β του άρθρου 7 του ν.4982/22, καθώς και τα προβλεπόμενα στην παρ.ββ του Παραρτήματος Β της υπαρ. 53603/2025 (Β΄3613) υ.α. προσκομίζονται για φορείς υπό σύσταση: τραπεζικά ή λοιπά έγγραφα για το ύψος των διαθεσίμων του κάθε μετόχου, φυσικού ή νομικού προσώπου, της υπό σύσταση Ε.Α.Δ.Ε.Π..
Για την τεκμηρίωση της επιχειρησιακής/τεχνικής ικανότητας ΕΑΔΕΠ/μετόχων σύμφωνα με την παρ.2β του άρθρου 7 του ν.4982/2022, καθώς και την παρ.βγ του Παραρτήματος Β της υπαρ.53603/2025 (Β΄3613) υ.α. προσκομίζονται: α) Αναλυτική παρουσίαση όλων των μετόχων της Ε.Α.Δ.Ε.Π., στελεχών της διοίκησης και συμβούλων/συνεργατών της, με καταγραφή της επαγγελματικής εξειδίκευσης και εμπειρίας τους, β) Οργανόγραμμα με περιγραφή ρόλων και αρμοδιοτήτων της Ομάδας Έργου της Ε.Α.Δ.Ε.Π., γ) Καταστατικό της Ε.Α.Δ.Ε.Π. από το οποίο προκύπτει η επαγγελματική της εξειδίκευση, καθώς και έγγραφα (βεβαιώσεις πιστής εκτέλεσης, αντίγραφα συμβάσεων κλπ.) από τα οποία συνάγεται η ευρύτερη δραστηριότητα και εμπειρία της ή παραστατικά στοιχεία που προσδιορίζουν το είδος και τη μορφή συνεργασίας, τα καθήκοντα κλπ. με στελέχη, συνεργάτες και συμβούλους, φυσικά ή νομικά πρόσωπα, που διαθέτουν την αναγκαία επαγγελματική εξειδίκευση διοίκησης, διαχείρισης, τεχνικής επίβλεψης κλπ. συναφών υπηρεσιών και μπορούν να διασφαλίσουν την επιχειρησιακή και τεχνική επάρκεια της Ε.Α.Δ.Ε.Π. για την ανάπτυξη των υποδομών του Ε.Π., δ) Για συμβούλους ή συνεργάτες της Ε.Α.Δ.Ε.Π. υποβάλλονται τα δικαιολογητικά των παραπάνω παραγράφων καθώς και παραστατικά στοιχεία που προσδιορίζουν το είδος και τη μορφή της συνεργασίας τους µε την εταιρεία.
Έγκριση Δασαρχείου: Σε περίπτωση που στην περιοχή δεν υπάρχουν κυρωμένοι δασικοί χάρτες, προσκομίζεται Πράξη Χαρακτηρισμού Δασαρχείου, σύμφωνα με την παρ. 6 του άρθρου 14 του ν. 998/1979, όπως ισχύει. Εν συνεχεία, προσκομίζεται η γνωμοδότηση των αρμόδιων δασικών αρχών, ήτοι της Διεύθυνσης Περιβαλλοντικής Αδειοδότησης της Γενικής Διεύθυνσης Περιβαλλοντικής Πολιτικής και της Διεύθυνσης Προστασίας Δασών της Γενικής Διεύθυνσης Δασών και Δασικού Περιβάλλοντος του Υπουργείου Περιβάλλοντος και Ενέργειας, σε σχέση με τη δυνατότητα επέμβασης,
Για την τεκμηρίωση θέσης ίδρυσης και ανάπτυξης Ε.Π. σε περιοχή αρχαιολογικού ενδιαφέροντος, προσκομίζεται σύμφωνη γνώμη της αρμόδιας Εφορείας Αρχαιοτήτων, με θεωρημένο τοπογραφικό διάγραμμα κατάλληλης κλίμακας και κοινοποίηση στην Κεντρική Υπηρεσία του Υπουργείου Πολιτισμού.
Για την τεκμηρίωση θέσης ίδρυσης και ανάπτυξης Ε.Π. σε περιοχές προστασίας και περιοχές με ειδικό καθεστώς κατά την έννοια της περ. γ) της παρ. 3 του άρθρου 7 του ν. 4447/2016, προσκομίζεται σύμφωνη γνώμη της αρμόδιας Υπηρεσίας. Στις εν λόγω γνωμοδοτήσεις περιλαμβάνονται τυχόν ειδικοί περιορισμοί για την ίδρυση και ανάπτυξη του Ε.Π., όπως προκύπτουν από την ειδικότερη νομοθεσία,
Βεβαίωση από την Περιφερειακή Επιτροπή Χωροταξίας και Περιβάλλοντος (Π.Ε.ΧΩ.Π.) ή τη Διεύθυνση Αγροτικής Ανάπτυξης της οικείας Περιφερειακής Ενότητας, σχετικά με την ύπαρξη γεωργικών γαιών υψηλής παραγωγικότητας, συνοδευόμενη από σχετικό διάγραμμα, μόνο για τις περιπτώσεις που δεν έχουν αποδοθεί χρήσεις από πολεοδομικό σχεδιασμό πρώτου επιπέδου.
Σε περίπτωση που σύμφωνα με το Επιχειρηματικό Σχέδιο της Ε.Α.Δ.Ε.Π. για την εγκατάσταση του Ε.Π. δεν υπάρχει ειδική χωρικά καθορισμένη υπόδειξη, σύμφωνα με τις παρ. 1 και 2 του άρθρου 9 του ν. 4982/2022, προσκομίζεται Προέγκριση Ειδικού Πολεοδομικού Σχεδίου με τη διαδικασία της περ. ε) της παρ. 1 του άρθρου 8 του ν. 4447/2016.
Έγκριση ίδρυσης και Ανάπτυξης Επιχειρηματικού Πάρκου
Σχετικά με τον χρόνο διεκπεραίωσης, επισημαίνεται ότι η απόφαση έγκρισης ανάπτυξης του Ε.Π. εκδίδεται μέσα σε προθεσμία ενενήντα (90) ημερών από τη λήψη των γνωμοδοτήσεων των οργάνων των παρ.3 (β) και (γ) του άρθρου 9 της υπαρ.53603/2025 κ.υ.α., άλλως από την παρέλευση της προθεσμίας της προθεσμίας χορήγησής τους.
Ίδρυση, ανάπτυξη, διαχείριση και λειτουργία των Επιχειρηματικών Πάρκων - Ενιαίο πλαίσιο ρύθμισης για τους φορείς Οργανωμένων Υποδοχέων Μεταποιητικών και Επιχειρηματικών Δραστηριοτήτων και άλλες διατάξεις για την ενίσχυση της ανάπτυξης.
Ρύθμιση των λεπτομερειών για την ίδρυση Επιχειρηματικού Πάρκου, κατ΄ εφαρμογή της παρ.2 του άρθρου 46, του ν.4982/2022 (Α΄195).
Διαδικασία καθορισμού, οριοθέτησης, οργάνωσης, των απαιτούμενων δικαιολογητικών, των όρων δόμησης, καθώς και του τρόπου λειτουργίας και διαχείρισης των Επιχειρηματικών Πάρκων Μεμονωμένης Μεγάλης Μονάδας.
Σύγκληση των αρμόδιων υπηρεσιών σε κοινή σύσκεψη.
Σύνταξη κοινού Πρακτικού σχετικά με την πληρότητα των στοιχείων του φακέλου.
Υποβολή Αίτησης και Φακέλου με πλήρη δικαιολογητικά σε 5 αντίτυπα σε ψηφιακή μορφή και 1 αντίτυπο σε φυσική μορφή . Για Ε.Π. που χωροθετούνται εντός της Περιφέρειας Αττικής και της Περιφέρειας Κεντρικής Μακεδονίας, υποβάλλονται δύο (2) επιπλέον αντίτυπα σε ψηφιακή μορφή, ένα (1) για τη Διεύθυνση Σχεδιασμού Μητροπολιτικών, Αστικών και Περιαστικών Περιοχών της Γενικής Διεύθυνσης Χωρικού Σχεδιασμού του Υπουργείου Περιβάλλοντος και Ενέργειας και ένα (1) για το Κεντρικό Συμβούλιο Πολεοδομικών Θεμάτων και Αμφισβητήσεων (ΚΕ.ΣΥ.ΠΟ.Θ.Α.) του άρθρου 24 του ν. 4495/2017 «Έλεγχος και προστασία του Δομημένου Περιβάλλοντος και άλλες διατάξεις» (Α΄ 167)
Η Δ/νση Αδειοδότησης Επιχειρήσεων και Επιχειρηματικών Πάρκων (ΔΑΕΠ) της Γενικής Γραμματείας Βιομηχανίας του ΥΠΑΝ., εντός προθεσμίας τριάντα (30) εργάσιμων ημερών από την υποβολή της αίτησης για τη χορήγηση έγκρισης ίδρυσης και ανάπτυξης Ε.Π. και του συνοδευτικού φακέλου δικαιολογητικών, αντιπαραβάλλει τα υποβληθέντα δικαιολογητικά με την λίστα ελέγχου που συνοδεύει την αίτηση έγκρισης ανάπτυξης ΕΠ, λαμβάνοντας υπόψη και το περιεχόμενο του Παραρτήματος Α, το οποίο αποτελεί αναπόσπαστό τμήμα της παρούσας, και επιβεβαιώνει την κατ’ αρχήν κάλυψη των απαιτούμενων δικαιολογητικών.
Η Δ/νση Αδειοδότησης Επιχειρήσεων και Επιχειρηματικών Πάρκων της Γενικής Γραμματείας Βιομηχανίας του ΥΠΑΝ ενημερώνει εγγράφως την ΕΑΔΕΠ σχετικά με τις διαπιστωμένες ελλείψεις των υποβληθέντων δικαιολογητικών σε σχέση με την λίστα ελέγχου που συνοδεύει την αίτηση έγκρισης ανάπτυξης ΕΠ και ζητείται η προσκόμιση αυτών.
Η ΕΑΔΕΠ προσκομίζει το σύνολο των διαπιστωμένων ελλείψεων για τη συμπλήρωση του φακέλου δικαιολογητικών στην ΔΑΕΠ του ΥΠΑΝ.
Με την παρέλευση της ως άνω προθεσμίας και τη μη διαπίστωση της απαιτούμενης πληρότητας δικαιολογητικών, ο φάκελος δεν εξετάζεται, το αίτημα απορρίπτεται και η υπόθεση τίθεται στο αρχείο. Σε περίπτωση υποβολής νέου αιτήματος εκ μέρους του δικαιούχου, προσκομίζεται εκ νέου το σύνολο των απαιτούμενων δικαιολογητικών, συνοδευόμενο από το αντίστοιχο παράβολο. Στην περίπτωση διαπίστωσης της καταρχήν τυπικής πληρότητας εντός της ως άνω προθεσμίας, εκκινεί η διαδικασία ουσιαστικής αξιολόγησης του αιτήματος
Στην περίπτωση μη διαπίστωσης πληρότητας των απαιτούμενων δικαιολογητικών μετά την παρέλευση της προθεσμίας των εξήντα (60) εργάσιμων ημερών, ο φάκελος δεν εξετάζεται, το αίτημα απορρίπτεται και η υπόθεση τίθεται στο αρχείο.
Διαβίβαση ψηφιακού αντίγραφου του φακέλου δικαιολογητικών, σε: α) Διεύθυνση Χωροταξικού Σχεδιασμού της Γενικής Διεύθυνσης Χωρικού Σχεδιασμού του ΥΠΕΝ β) Διεύθυνση Πολεοδομικού Σχεδιασμού της Γενικής Διεύθυνσης Πολεοδομίας, ή τη Διεύθυνση Σχεδιασμού Μητροπολιτικών, Αστικών και Περιαστικών Περιοχών της Γενικής Διεύθυνσης Χωρικού Σχεδιασμού του ΥΠΕΝ για Ε.Π. που χωροθετούνται εντός της Περιφέρειας Αττικής και της Περιφέρειας Κεντρικής Μακεδονίας, γ) τη Διεύθυνση Περιβαλλοντικής Αδειοδότησης της Γενικής Διεύθυνσης Περιβαλλοντικής Πολιτικής του ΥΠΕΝ και και των κατά περίπτωση συναρμόδιων υπηρεσιών του ΥΠΕΝ ή και άλλων Υπουργείων.
Κάθε υπηρεσία εξετάζει το περιεχόμενο του φακέλου στο πεδίο αρμοδιότητάς της, ζητώντας από τον αιτούντα εντός εξήντα (60) εργάσιμων ημερών από την λήψη του φακέλου, την προσκόμιση τυχόν συμπληρωματικών στοιχείων ή διευκρινίσεων, με κοινοποίηση των εγγράφων στην ΔΑΕΠ του ΥΠΑΝ.
Η ΕΑΔΕΠ εντός προθεσμίας ενενήντα (90) εργάσιμων ημερών από τη λήψη του εγγράφου κάθε αρμόδιας υπηρεσίας, προσκομίζει το σύνολο των ζητηθέντων στοιχείων και διευκρινίσεων.
Με την παρέλευση της προθεσμίας προσκόμισης των ζητηθέντων στοιχείων/διευκρινίσεων της ΕΑΔΕΠ, οι συναρμόδιες υπηρεσίες γνωμοδοτούν στην ΔΑΕΠ του ΥΠΑΝ ως προς την ουσιαστική πληρότητα του φακέλου, καθώς και τη χωροθέτηση, ίδρυση και ανάπτυξη του Ε.Π. εντός είκοσι (20) εργάσιμων ημερών.
Η ΔΑΕΠ του ΥΠΑΝ κοινοποιεί το πρακτικό κοινής σύσκεψης στην ΕΑΔΕΠ.
Σε περίπτωση διατύπωσης θετικής γνώμης, η Διεύθυνση Αδειοδότησης Επιχειρήσεων και Επιχειρηματικών Πάρκων αποστέλλει αμελλητί επί αποδείξει το κοινό πρακτικό της περ. α) μαζί με τα ψηφιακά αντίγραφα του φακέλου του Ε.Π., προκειμένου να ασκήσουν την γνωμοδοτική τους αρμοδιότητα σύμφωνα με τα οριζόμενα στο άρθρο 10 του ν. 4982/2022, στα εξής όργανα: α)το ΚΕ.ΣΥ.ΠΟ.Θ.Α. του άρθρου 24 του ν. 4495/2017, σύμφωνα με το άρθρο 20 του ν. 4787/2021, περί των αρμοδιοτήτων και της συγκρότησής του, για Ε.Π. που χωροθετείται εντός της Περιφέρειας Αττικής και της Περιφέρειας Κεντρικής Μακεδονία β) το κατά τόπον αρμόδιο Περιφερειακό Συμβούλιο γ) τη Διεύθυνση Περιβαλλοντικής Αδειοδότησης της Γενικής Διεύθυνσης Περιβαλλοντικής Πολιτικής του Υπουργείου Περιβάλλοντος και Ενέργειας δ) τη Διεύθυνση Πολεοδομικού Σχεδιασμού, της Γενικής Διεύθυνσης Πολεοδομίας, του Υπουργείου Περιβάλλοντος και Ενέργειας (στην περίπτωση της παρ.5 του άρθρου 11 του ν.4982/2022).
Σε περίπτωση διατύπωσης αρνητικής γνώμης, το αίτημα απορρίπτεται και η υπόθεση τίθεται στο αρχείο.
Κατά το στάδιο γνωμοδότησης εκ μέρους του Περιφερειακού Συμβουλίου, διεξάγεται η διαδικασία δημοσιοποίησης και διαβούλευσης της Μελέτης Περιβαλλοντικών Επιπτώσεων (Μ.Π.Ε.), τα αποτελέσματα της οποίας υποβάλλονται μαζί με τη γνωμοδότηση. Το Περιφερειακό συμβούλιο γνωμοδοτεί για τη σκοπιμότητα του έργου και παράλληλα μεριμνά για την εφαρμογή της διαδικασίας της περ. β) της παρ. 2 του άρθρου 3 του ν. 4014/2011, πλην των υποπερ. εε) και στστ) της περ. β) της ως άνω παρ. 2, μέσω του πληροφοριακού συστήματος Ηλεκτρονικού Περιβαλλοντικού Μητρώου (Η.Π.Μ.) όπου επιτρέπεται η ελεύθερη πρόσβαση στο ενδιαφερόμενο κοινό, σύμφωνα με τα προβλεπόμενα στην παρ. 5 του άρθρου 10 του ν. 4982/2022.
Τα εξής όργανα αποστέλλουν γνωμοδότηση ή εισήγηση στην ΔΑΕΠ του ΥΠΑΝ σύμφωνα με τα οριζόμενα στο άρθρο 10 του ν. 4982/2022 και την παρ.3β του άρθρου 9 της υπ αρ 53603/2025 (Β΄3613) κ.υ.α: 1)το ΚΕ.ΣΥ.ΠΟ.Θ.Α. του άρθρου 24 του ν. 4495/2017, σύμφωνα με το άρθρο 20 του ν. 4787/2021, περί των αρμοδιοτήτων και της συγκρότησής του, για Ε.Π. που χωροθετείται εντός της Περιφέρειας Αττικής και της Περιφέρειας Κεντρικής Μακεδονίας κατόπιν ενημερωτικού σημειώματος, το οποίο συντάσσεται από τον Γενικό Γραμματέα Χωρικού Σχεδιασμού και Αστικού Περιβάλλοντος του Υπουργείου Περιβάλλοντος και Ενέργειας ή την αρμόδια θεματική υπηρεσία, σύμφωνα με το άρθρο 25Β του ν.4495/2017 (Α΄167) όπως τροποποιήθηκε με το άρθρο 35 του ν.5069/2023 (Α’ 193). 2) Το κατά τόπον αρμόδιο Περιφερειακό Συμβούλιο 3)ΗΔιεύθυνση Περιβαλλοντικής Αδειοδότησης της Γενικής Διεύθυνσης Περιβαλλοντικής Πολιτικής του Υπουργείου Περιβάλλοντος και Ενέργειας, η οποία εντός εξήντα (60) εργάσιμων ημερών από την λήψη του πρακτικού εισηγείται τους περιβαλλοντικούς όρους του προς έγκριση Ε.Π.. 4) Η Διεύθυνση Πολεοδομικού Σχεδιασμού, της Γενικής Διεύθυνσης Πολεοδομίας, του Υπουργείου Περιβάλλοντος και Ενέργειας, στην περίπτωση της παρ.5 του άρθρου 11 του ν.4982/2022 προκειμένου να εισηγηθεί σχετικά με την έγκριση του ρυμοτομικού σχεδίου εφαρμογής.
Η Διεύθυνση Αδειοδότησης Επιχειρήσεων και Επιχειρηματικών Πάρκων συντάσσει και προωθεί για προσυπογραφή το σχέδιο της κοινής απόφασης των Υπουργών Ανάπτυξης, Περιβάλλοντος και Ενέργειας και των κατά περίπτωση συναρμόδιων υπουργών για την ανάπτυξη του Ε.Π.. Η απόφαση έγκρισης ίδρυσης και ανάπτυξης του Ε.Π. εκδίδεται μέσα σε προθεσμία ενενήντα (90) εργάσιμων ημερών από τη λήψη των γνωμοδοτήσεων των ανωτέρω οργάνων, ή, από την παρέλευση της προθεσμίας χορήγησής τους.
Υποβολή αίτησης από ΕΑΔΕΠ ή υπό σύσταση ΕΑΔΕΠ.
Κατά τη διάρκεια της κοινής σύσκεψης των συναρμόδιων υπηρεσιών (ΥΠΑΝΕΠ και ΥΠΕΝ)
Τυχόν απαιτούμενες γνώμες άλλων φορέων θα πρέπει να έχουν περιέλθει έγκαιρα στις πιο πάνω Υπηρεσίες ώστε να τηρηθούν οι προθεσμίες.
Προς: 1. Υπουργό Οικονομίας και Ανάπτυξης 2. Υπουργό Περιβάλλοντος και Κλιματικής Αλλαγής 3. Λοιπούς Συναρμόδιους κατά περίπτωση Υπουργούς
Αντιπαραβολή του φακέλου με την επισυναπτόμενη λίστα δικαιολογητικών, από την Δ/νση Αδειοδότησης Επιχειρήσεων και Επιχειρηματικών Πάρκων της Γενικής Γραμματείας Βιομηχανίας του ΥΠΑΝ.
Έγγραφη ενημέρωση της ΕΑΔΕΠ επί των διαπιστωθέντων ελλείψεων.
Για την ολοκλήρωση της εξέτασης της αίτησης η υπηρεσία του άρθρου 5 της παρούσας συγκαλεί κοινή σύσκεψη μεταξύ των συναρμόδιων υπηρεσιών εντός δέκα (10) εργάσιμων ημερών από την λήψη του συνόλου των ανωτέρω γνωμοδοτήσεων. Κατά την κοινή σύσκεψη, ολοκληρώνεται η σχετική αξιολόγηση, συντάσσεται πρακτικό στο οποίο βεβαιώνεται η πληρότητα ή μη του φακέλου και διατυπώνεται γνώμη ως προς την χορήγηση έγκρισης ίδρυσης και ανάπτυξης του Επιχειρηματικού Πάρκου. Πριν τη σύγκλιση της κοινής σύσκεψης δύναται να διενεργείται αυτοψία στην προτεινόμενη θέση ίδρυσης και ανάπτυξης του Ε.Π. από επιτροπή που συγκροτείται για το σκοπό αυτό, σύμφωνα με τα περιλαμβανόμενα στην παρ.4 του άρθρου 32 του ν.4982/2022 και να καταρτίζεται σχετική έκθεση ελέγχου.
Παραλαβή της Αίτησης και Φακέλου με πλήρη δικαιολογητικά σε 4 ή 5 αντίτυπα (ανάλογα με το εάν, λόγω περιοχής, εμπλέκεται ο Οργανισμός Ρυθμιστικού Σχεδίου ή όχι)
Έγγραφη ενημέρωση σχετικά με τις διαπιστωμένες ελλείψεις του φακέλου, στο πεδίο αρμοδιότητας κάθε υπηρεσίας.
Προσκόμιση του συνόλου των διαπιστωμένων ελλείψεων
Σύνταξη κοινού Πρακτικού σχετικά με την πληρότητα των στοιχείων του φακέλου
Έγγραφη γνωστοποίηση των επί της ουσίας πλήρως τεκμηριωμένων απόψεων κάθε φορέα για το προτεινόμενο ΕΠ.
Αντιπαραβολή του φακέλου με την επισυναπτόμενη λίστα δικαιολογητικών
Μη διαπίστωση τυπικής πληρότητας φακέλου/ Απόρριψη αιτήματος
Διαβίβαση φακέλων δικαιολογητικών σε συναρμόδιους φορείς
Έγγραφη ενημέρωση ΕΑΔΕΠ σχετικά με απαιτούμενα πρόσθετα στοιχεία ή διευκρινίσεις
Προσκόμιση από την ΕΑΔΕΠ των ζητηθέντων στοιχείων/διευκρινίσεων
Γνωμοδότηση των συναρμόδιων υπηρεσιών ως προς την ουσιαστική πληρότητα του φακέλου
Κοινοποίηση του πρακτικού κοινής σύσκεψης στην ΕΑΔΕΠ
Θετική γνώμη/Αποστολή πρακτικού και φακέλου σε γνωμοδοτούντες φορείς
Διαδικασία δημοσιοποίησης και διαβούλευσης ΜΠΕ